Sutrikus tinklainės venos praeinamumui, regėjimas staiga tampa neryškus arba galimas ir visiškas apakimas. Tinklainės pažeidimas įvyksta, nes kraujas negali nutekėti iš akies, todėl padidėja spaudimas akyje, gali pasireikšti kraujavimas į akį, tinklainės paburkimas ir skysčių kaupimasis.
Priežastys
Tinklainės venos nepraeinamumas atsiranda dėl susidariusio kraujo krešulio (trombo), kuris užkemša kraujagyslę, dėl ko nutrūksta kraujo nutekėjimas iš tinklainės. Kartais veną gali užspausti ir šalia esanti arterija, nes tinklainėje arterijos ir venos eina viena virš kitos, todėl dėl aterosklerozės sustandėjusi arterija gali pradėti spausti veną, tuomet kraujo srovė venoje tampa netolygi, ir tai gali paskatinti krešulio formavimąsi. Todėl diabetu sergantiems asmenims arba tiems, kurių kraujo spaudimas aukštas, tinklainės venos trombozės rizika yra didesnė.
Rizikos veiksniai:
Simptomai
Kartais, ypač jei pažeidžiamos smulkios kraujagyslės, jokie simptomai gali nepasireikšti. Beveik visuomet pažeidžiama tik viena akis. Dažniausiai būna:
Pastebėję šiuos simptomus, iš karto kreipkitės į gydytoją.
Gydymas
Gydymo, galinčio normalizuoti tinklainės venų praeinamumą, nėra. Gydymas yra skirtas komplikacijoms išvengti ir apsaugoti nuo tolesnio regėjimo blogėjimo. Būtina gydyti pagrindinę ligą ir koreguoti rizikos veiksnius.
Vaistų injekcijos į akį. Į akį yra leidžiami vaistai, stabdantys naujų kraujagyslių formavimąsi, blokuodami augimo signalus (daugiau informacijos žr. Diabetinės retinopatijos ir šlapiosios AGDD gydymas).
Fotokoaguliacija. Šios procedūros metu naudojamas didelės energijos lazeris pažeistoms kraujagyslėms sklerozuoti. Lazerio šviesa sukelia randus, kurie gali paskatinti aklų dėmių atsiradimą, tačiau ši procedūra taikoma siekiant sustabdyti eksudaciją iš kraujagyslių ir taip sumažinti tolimesnį regėjimo blogėjimą.